EkBass/fiwiki-20250220-pages-articles huggingface dataset:
Sarvijäärät

Sarvijäärät eli hapsenkakkiaisetOtavan Iso tietosanakirja, Otava 1966, osa 7, palsta 1090 (Cerambycidae) ovat kovakuoriaisheimo. Suomessa on tavattu yli 80 sarvijäärälajia. Ryhmän kovakuoriaiset ovat usein suurikokoisia ja niiden tuntosarvet ovat pitkät, joillakin lajeilla huomattavasti pitemmät kuin niiden ruumis. Useimpien sarvijäärälajien toukat elävät puussa, mutta jotkut harvat myös ruohovartisissa kasveissa. Monet sarvijäärälajit ovat taloudellisesti merkittäviä puun tuholaisia. Suomessa jokseenkin yleinen laji suutari (Monochamus sutor) on aiheuttanut vaurioita niin kuusi- kuin mäntypuuhun. Paikoittain Euroopassa tavattu merkittävä puurakennusten tuholaislaji, tupajäärä (Hylotrupes bajulus), esiintyy Suomessa vain Ahvenanmaan saaristossa. Monista sarvijääristä poiketen, eräät käyvät myös kukissa, kuten ulkonäöltään ampiaisia jäljittelevä aitojäärä (Clytus arietis). Yleisimpiä kukissa vierailevia sarvijääriä ovat sukuja Leptura ja Anoplodera edustavat kukkajäärät, jotka ovat ruumiinmuodoltaan yleensä hoikempia kuin suurin osa muista sarvijääristä. Heimo käsittää noin 27 000 lajia. Yksi maailman suurimmista ja painavimmista kovakuoriaisista on jopa 20 cm pitkä Prioninae- alaheimoon kuuluva titaanijäärä (Titanus giganteus), joka elää Amazonasin sademetsien lahopuissa, Etelä-Amerikassa. Suomessa tavattavat sarvijäärät jakautuvat kuuteen alaheimoon: Prioninae, Spondylidinae, Aseminae, Lepturinae, Cerambycinae ja Lamiinae. Suomessa elää vakinaisesti n. 80 eri sarvijäärälajia, sisältäen mm. papintappajan ja sarvijaakon. == Alaheimoja == * Anoplodermatinae * Apatophyseinae * Cerambycinae * Disteniinae * Lamiinae * Lepturinae * Necydalinae * Oxypeltinae * Parandrinae * Philinae * Prioninae * Spondylidinae * Vesperinae * Incertae Sedis == Sarvijäärät Suomessa == == Lähteet == == Kirjallisuutta == * == Aiheesta muualla == * Laji.fi: Sarvijäärät (Cerambycidae) * Sarvijäärät (Cerambycidae) * Ötökkätieto: Sarvijäärät (Cerambycidae) * Luonnossa: Sarvijäärät (Cerambycidae) * ITIS: Cerambycidae * Bug Guide: Family Cerambycidae - Long-horned Beetles *
Lorenzo Da Ponte

Lorenzo Da Ponte, alun perin Emanuele Conegliano, (10. maaliskuuta 1749 Ceneda, Venetsia – 17. elokuuta 1838 New York, Yhdysvallat) oli italialainen libretisti. Hän kirjoitti librettoja lukuisille säveltäjille, mutta hänen kuuluisimmaksi teoksikseen ovat nousseet Wolfgang Amadeus Mozartin säveltämät Figaron häät, Così fan tutte ja Don Giovanni, joita joskus nimitetään Da Ponte -trilogiaksi. Da Ponten isä oli katoliseksi kääntynyt juutalainen. Da Ponte opiskeli papiksi mutta vietti varsin vilkasta ja vallatonta elämää, sai lapsen naimisissa olevan naisen kanssa, perusti bordellin tämän kanssa ja joutui vihdoin siveettömyyden takia lähtemään Venetsiasta. Hän saapui Wieniin 1782 ja sai paikan keisari Joosef II:n hoviteatterin kirjailijana.Vihinen, s. 329–332 Keisarin kuoltua Da Ponte joutui epäsuosioon, muutti Prahaan ja sitten Lontooseen, lopulta rahattomana ja velkaisena Yhdysvaltoihin. Hän perusti kirjakaupan, toimi kirjallisuuden professorina ja oopperatuottajana. Hän perusti New Yorkiin maan ensimmäisen oopperatalon. Yritys epäonnistui ja ooppera jouduttiin sulkemaan talousongelmien vuoksi vain 28 esityksen jälkeen. Da Ponten kirjoittamat libretot ovat aikansa hömppäkomedioita, jotka Antti Vihisen mukaan eivät olisi ilman Mozartin musiikkia jääneet elämään. Tosin Da Ponte on omissa muistelmissaan katsonut, että juuri hänen ansiostaan Mozartin oopperat ovat sitä, mitä ne ovat.Vihinen, s. 333–334 == Lähteet == * Antti Vihinen: Minä ja Mozart. Helsinki: Into, 2014. ISBN 978-952-264-280-6 (sidottu) === Viitteet === Luokka:Italialaiset kirjailijat Luokka:Italialaiset libretistit Luokka:Vuonna 1749 syntyneet Luokka:Vuonna 1838 kuolleet
Holocaust

:Holocaust on myös useiden kielten sana holokaustille. Holocaust on myös englanninkielinen alkuperäisnimi Polttouhrit-romaanille ja televisiosarjalle. Holocaust on skotlantilainen heavy metal -yhtye. Sen perustivat Edinburghissa Gary Lettice (laulaja), John Mortimer (kitaristi), Ed Dudley (kitaristi), Robin Begg (basisti) sekä Nicky Arkless (rumpali) 1970-luvun lopulla. Metallica julkaisi Garage Inc. -levyllään coverin Holocaustin kappaleesta "The Small Hours". == Diskografia == === Studioalbumit === * * * * * * * * * * === Kokoelma-albumit === * * * === EP:t === * * * * * === Demot, livealbumit & singlet === * * * * * Luokka:Brittiläiset metalliyhtyeet Luokka:1980-luvun yhtyeet ja sooloartistit‎
Risto Mäkinen

Risto Holger Mäkinen (12. marraskuuta 1918 Loppi – 7. toukokuuta 1972) oli suomalainen taidegraafikko, kuvittaja ja sarjakuvapiirtäjä. Hänen vanhempansa olivat kirvesmies Johan Ilmari Mäkinen ja Aino Emilia (o.s. Waldén).http://www.kuvataiteilijamatrikkeli.fi/taiteilija.asp?haku=947 Mäkinen piirsi Yhteishyvä-lehdessä ilmestynyttä sarjakuvaa Antti Puuhaara, jota aiemmin oli piirtänyt Aarne Nopsanen. Lisäksi hän kuvitti useita satukirjoja, joista useat olivat Raul Roineen kirjoittamia. Lastenkirjakuvituksistaan hän sai peräti kolme kertaa Rudolf Koivu -palkinnon. Mäkinen teki 1950-luvulla yhteistyössä Roineen kanssa myös albumit Pikilakki, Ville Vikkelä ja Uljas kaartilainen. Samaan aikaan hän piirsi historiallisia sarjakuvia myös Lipas- lehteen, jossa ilmestyi Sakari Topeliuksen tarinaan perustuva Kuninkaan hansikas (1951). Mäkinen kuvitti myös Pellervo-lehteä ja piirsi lehteen viisi Unto Uneksija -sarjaa Veikko Savolaisen avuksi 1969. Otava julkaisi vuosina 1939–1956 yksitoista Antti Puuhaara -albumia, joista neljä ensimmäistä oli Nopsasen piirtämiä ja loput Mäkisen.http://www.contentstudio.teknikhuset.se/labssb/default.asp?id=2233 ==Teoksia== * Olli oravan seikkailut 1945 * Antti Puuhaara räätälimestarina 1946 * Poika ja pohjatuuli 1947 * Antti Puuhaara, taitava takoja 1948 * Pilvilinna satuja 1948 * Ullakon tonttu ynnä muita satuja 1952 * Turjanlinnan satukirja 4. p. 1953 * Antti Puuhaara soittoniekkana 1953 * Lasilinnan vanki ja muita satuja 1954 * Pikilakki 1954 * Pilvilinna 2. p. 1954 * Peukaloisen seikkailut satu 2. p. 1959 * Ihmeellinen luuta Risto Mäkisen kuvittamia satuja 1979 * Turjanlinnan satukirja Näköisp. 1997 ==Lähteet== # Suomen kuvataiteilijat -verkkomatrikkeli # Sarjainfo 15 (1977) # Heikki Jokinen, Kalervo Pulkkinen: Suomalaisen sarjakuvan ensyklopedia (Tampere 1996, Kemin sarjakuvakeskus), ISBN 952-9686-10-2. ===Viitteet=== Luokka:Suomalaiset kuvittajat Luokka:Suomalaiset sarjakuvantekijät Luokka:Vuonna 1918 syntyneet Luokka:Vuonna 1972 kuolleet
Giuseppe Torelli

Giuseppe Torelli (22. huhtikuuta 1658 Verona – 2. helmikuuta 1709 Bologna) oli italialainen viulisti ja säveltäjä, joka tunnetaan parhaiten hänen lukuisista soolokonsertoistaan ja concerto grossoistaan. Hänen konserttonsa noudattivat italialaisesta ooppera-alkusoitosta lainattua osien rakennetta nopea-hidas- nopea, josta pian muodostui konserttojen malli lähes kahdeksisadaksi vuodeksi. Luokka:Italialaiset säveltäjät Luokka:Barokkisäveltäjät Luokka:Italialaiset viulistit Luokka:Vuonna 1658 syntyneet Luokka:Vuonna 1709 kuolleet
Garage Inc.

Garage Inc. on Metallican vuonna 1998 julkaisema cover-kappaleita sisältävä tupla-albumi. Sen kappaleet on äänitetty aikavälillä 1984–1998. Albumi myi Suomessa kultaa, ja sitä on myyty yli 27 000 kappaletta, kun taas maailmanlaajuisesti albumia on myyty 8 miljoonaa kappaletta.Musiikkituottajat: Kulta- ja platinalevyt – Metallica Kappaleille ”Whiskey in the Jar” ja ”Turn the Page” kuvattiin musiikkivideot. Albumi nousi Suomen virallisen listan ykköspaikalle ja vietti listalla yhteensä 24 viikkoa.Listalevyt: Metallica Albumi otettiin hyvin vastaan myös alkuperäisten esittäjien keskuudessa. == Kappaleet == Sulkeissa on merkitty artisti tai yhtye, jonka esittämä kappale alun perin on. === CD 1 === # # # # # # # # # # # === CD 2 === # # # # # # # # # # # # # # # # Motörhead-coverit (kappaleet 13-16) ovat soitettu livenä Lemmy Kilmisterin 50- vuotissyntymäpäiväjuhlissa vuonna 1995. == Kokoonpano == * James Hetfield - Laulu, kitara * Kirk Hammett - Kitara, taustalaulu * Jason Newsted - Basso, taustalaulu * Cliff Burton - Basso kappaleissa ”Am I Evil?”, sekä ”Blitzkrieg” * Lars Ulrich - Rummut == Vierailevia muusikoita kappaleella ”Tuesday’s Gone” == * Pepper Keenan – Taustalaulu * Jerry Cantrell – Kitara * Sean Kinney – Toinen perkussionisti * Jim Martin — Kitara * John Popper – Harmonikka * Gary Rossington – Toinen kitara * Les Claypool – banjo == Arvostelut == * Allmusic: Allmusic review * Entertainment Weekly: B–Entertainment Weekly * NME: 5/10NME * Rolling Stone: Rolling Stone * Soundi: == Saavutukset == === RIAA:n sertifikaatit === RIAA:n sertifikaatti Myöntämispäivä RIAA Gold & Platinum search Kultaa 19. helmikuuta 1999 Platinaa 19. helmikuuta 1999 Nelinkertaista platinaa 19. helmikuuta 1999 Viisinkertaista platinaa 27. tammikuuta 2000 == Lähteet == == Aiheesta muualla == * * Luokka:Metallican albumit Luokka:Vuoden 1998 albumit Luokka:Cover- albumit Luokka:Bob Rockin tuottamat albumit
Windows Resurssienhallinta

Resurssienhallinta (englanniksi File Explorer) on Microsoft Windowsin tiedostonhallintaohjelma, jolla voi navigoida järjestelmän resursseja kuten kiintolevyjä, optisia asemia, siirrettäviä muistivälineitä (muistikortit, USB- muistit). Resurssienhallinta toimii myös työpöydän ylläpitäjänä, joten jos se suljetaan, työpöydän kuvakkeet ja tehtäväpalkki katoavat. Resurssienhallinta on sidottu Windowsiin niin tiukasti, että sen poistaminen on hankalaa, mutta ei kuitenkaan mahdotonta. ==Lähteet== Luokka:Windows-ohjelmat Luokka:Microsoftin ohjelmistot Luokka:Tiedostonhallintaohjelmat
Balladiooppera

Balladiooppera () on 1700-luvun Isossa-Britanniassa parin vuosikymmenen ajan kukoistanut oopperan tyylilaji, jonka suosio alkoi vähetä vuosisadan puolivälin tienoilla. Se oli kansanoopperan muoto, jossa uudelleen sanoitetut kansanlaulut tai muut suosikkisävelmät ja osittain uudet sävelmät keskeyttivät puhutun dialogin. Sanoitukset käsittelivät ajankohtaisia aiheita, ivasivat vallitsevia sosiaalisia oloja sekä olivat usein leikillisiä ja liioittelevia. Balladioopperoita kirjoittaneita näytelmäkirjailijoita olivat muun muassa John Gay, Colley Cibber ja Henry Fielding. Varhainen ja erittäin suosittu lajin edustaja oli The Beggar’s Opera (Kerjäläisooppera), jonka librettoon sovitti Gay ja osittain sävelsi Johann Christoph Pepusch. Sen kantaesitys tapahtui vuonna 1728. Toinen merkittävä balladiooppera oli Charles Coffeyn vuonna 1731 valmistunut teos The Devil to Pay ja sen vuonna 1743 kantaesitetty saksankielinen versio Der Teufel ist Los (Piru on irti). Se oli tärkeä esikuva saksalaisen laulunäytelmän synnyssä. == Lähteet == Luokka:Oopperan tyylilajit
Kullervo (täsmennyssivu)

Kullervo tarkoittaa seuraavia asioita: * Kullervo, Kalevalan henkilö * Kullervo, etunimi * Kullervo (Tapio Kullervo Lahtinen), säveltäjä ja sanoittaja * Kullervo, traktori- ja puimakonemerkki * Helsingin Kullervo, urheiluseura * Joutsenon Kullervo, urheiluseura * Kullervo, lonkerojalkaisiin kuuluva eläinsuku * Tapaturmavakuutusosakeyhtiö Kullervo, suomalainen vakuutusyhtiö ==Taiteissa== * Kullervo, Jean Sibeliuksen sävelruno * Kullervo, Aulis Sallisen ooppera * Kullervo, Armas Launiksen ooppera * Kullervo, Aleksis Kiven kirjoittama näytelmä * Kullervo, J. H. Erkon kirjoittama näytelmä * Kullervo, Pirkko Kurikan KOM-teatterille kirjoittama näytelmä, säveltäjä Eero Ojanen *Kullervo, Kalervo Palsan maalaus
Johann Fux

Johann Joseph Fux (n. 1660 – 13. huhtikuuta 1741) oli itävaltalainen säveltäjä, musiikkipedagogi ja musiikkiteoreetikko. Hänen tunnetuin teoksensa on Gradus ad Parnassum, jossa hän muotoilee Giovanni Pierluigi da Palestrinan teosten pohjalta Palestrina-tyylin säännöt. Fuxin vaikutus kontrapunktin opetukseen on tämän kirjan kautta ollut korvaamaton. Fux oli myös aikansa merkittävin syntyperäinen itävaltalainen Wienin hovin säveltäjä, kun useimmat hovisäveltäjistä olivat italialaisia. Vuodesta 1715 Fux toimi hovikapellimestarina. Fux oli ensisijaisesti kirkkomusiikin säveltäjä, mutta hän kirjoitti myös kevyttä teatterimusiikkia. Fux sävelsi parikymmentä oopperaa, joista neljä on kadonnut.Murtomäki, Veijo: Barokkiooppera Italiassa. Sibelius-Akatemia 2014. Viitattu 9.5.2016. ==Oopperoita== *Julo Ascanio, Re d’Alba (”Julius Askanius, Alban kuningas”, Bernardinon librettoon, 1708) *Costanza e fortezza (”Uskollisuus ja lujuus”, Pietro Pariatin librettoon, 1723, Praha) ==Lähteet== Luokka:Itävaltalaiset oopperasäveltäjät Luokka:Itävaltalaiset musiikkitieteilijät Luokka:Barokkisäveltäjät Luokka:Itävaltalaiset säveltäjät Luokka:1660-luvulla syntyneet Luokka:Vuonna 1741 kuolleet
Mannheimin koulukunta

Mannheimin koulukunta oli saksalaiseen Mannheimin vaaliruhtinaan hoviin keskittynyt sävellyskoulukunta, johon kuuluivat muun muassa säveltäjät Jan Stamic, Franz Xaver Richter, Karel StamicFacta 2001, WSOY 1981, 11. osa, palsta 19 ja Christian Cannabich. Koulukunta on kuuluisa uudesta itsenäisemmästä puupuhaltimien käytöstä orkestroinnissa ja sen koko orkesterin esittämä crescendo. Mannheimin koulukunnan säveltäjät vaikuttivat merkittävästi klassisminajan säveltäjiin kuten Joseph Haydniin ja Wolfgang Amadeus Mozartiin. == Lähteet == Luokka:Klassismin musiikki Luokka:Mannheim
Slashdot-vaikutus

Slashdot-vaikutus () tarkoittaa ilmiötä, joka syntyy jonkin suositun www- sivuston linkittäessä pienemmälle sivustolle, jolloin pienemmän sivuston palvelin ruuhkautuu kasvaneen tietoliikenteen seurauksena. Termi viittaa sivuston kävijämäärässä tapahtuvaan hetkelliseen muutokseen, jos sivusto mainitaan suositun teknologiauutisten tietopalvelun, Slashdotin uutisoinnissa.Less Impact from the "Slashdot Effect" Tyypillisesti pienemmät www-sivustot eivät tällöin pysty vastaamaan kasvaneeseen liikenteen määrään, josta saattaa seurata koko palvelimen kaatuminen. == Syntytapa == Slashdotin, Diggin ja Farkin kaltaiset sivustot julkaisevat lyhyitä artikkeleita, joita käyttäjät voivat kommentoida. Tavallisesti artikkelissa mainitaan jokin kiinnostava sivusto tai uutisaihe sekä siihen viittaava hyperlinkki. Tällöin valtava lukijamäärä yrittää samanaikaisesti käydä katsomassa mainittuja sivuja. Lukijat saavat aikaan niin valtavan määrän hakupyyntöjä, että sivuston palvelimet joko ylikuormittuvat tai ne ylittävät sallitun tiedonsiirtomäärän, jolloin sivuja ei pääse lukemaan. Eräs Slashdotin kommentti kuvasi vaikutusta osuvasti: "Slashdot on maailmankuulu. Se on satunnainen hajautettu palvelunestohyökkäys, jonka edessä verkko- ja järjestelmävastaavat vapisevat ja josta he näkevät painajaisia." Google's New Personalized Homepage == Lähteet == == Aiheesta muualla == * Slashdot.org * Slashdot FAQ: What is the "Slashdot Effect?" * BitTorrent Files for Slashdot Effect Victims * Stephen Adler: The Slashdot Effect: An Analysis of Three Internet Publications * Slashdot Article on using Freecache--a system in which cooperating (volunteer) caches exchange any files without burdening the original site (no longer an active project) to mitigate the flashdot effect. * Page containing mirrors of sites in slashdot articles, as well as text of the articles * Slashdot Effect on Christmas Lights Webcam Hoax (web stats of same) * An analysis of the slashdot effect from a slashdotted webmaster * Get Slashdotted Tips & Tricks Collection * Apache Configuration that has saved me from Slashdot Effect, by Emre Sokullu (turkiksi; config-tiedosto) Luokka:Internet-ilmiöt
Kurgan

Kurgan (venäjäksi Курган) on Kurganin alueen pääkaupunki Tobol-joen varrella Länsi-Siperiassa Venäjällä 1 973 kilometriä Moskovasta itään. Kurgan sijaitsee Siperian radan varrella Jekaterinburgin ja Omskin välillä. ==Historia== Kurgan on yksi Siperian vanhimmista kaupungeista. Noin vuonna 1662 venäläiset perustivat linnoitetun asutuksen nimellä Tsarjovo Gorodištše (Царёво Городище). Siitä tuli kaupunki vuonna 1782 ja se nimettiin uudelleen Kurganiksi. Nimi tulee suurta hautakumpua merkitsevästä turkkilaisperäisestä sanasta kurgan, joita paikalla on useita.Kaupungin viralliset kotisivut/Historia, venäjäksi ==Asukasluvun kehitys== Vuosi Asukasluku 1710 539 1789 1 071 1895 7 376 1897 10 600 1913 30 000 1926 28 000 1939 53 000 1956 106 100 1959 145 712 1967 215 000 1970 243 850 1976 293 000 1979 309 863 1986 348 000 1989 355 517 1997 362 500 1998 368 300 2001 361 500 2002 345 515 2004 339 328 2010 333 606 2012 327 898 2014 325 720 ==Lähteet== Luokka:Kurganin alueen kaupungit
WMF

WMF voi tarkoittaa: * Wikimedia Foundation, säätiö joka hallinnoi useita avoimia wiki-projekteja * Windows Metafile, kuvatiedostomuoto Windows- järjestelmissä * World Monuments Fund kansainvälinen kulttuuriperintöä suojeleva järjestö * Württembergische Metallwarenfabrik, saksalainen ruokailuvälineyritys * World Minigolf Sport Federation, kansainvälinen minigolfjärjestö
Windows Metafile

Windows Metafile (WMF) on 1990-luvulla Windows-käyttöjärjestelmään kehitetty tiedostomuoto. Tiedostomuotoon voi tallentaa tekstiä, vektori- ja bitmap-kuvia ja sitä on käytetty tallentamaan monimutkaisia grafiikoita, kuten kuvioita, karttoja ja kaavioita. == Lähteet == Luokka:Kuvatiedostomuodot
Annankatu (Helsinki)

thumb|250px|Annankatua Ratakadun ja Annankadun risteyksestä kuvattuna. Annankatu () on Helsingin Mannerheimintien suuntainen katu kaksi korttelia Mannerheimintiestä länteen. Se alkaa Merimiehenkadulta Punavuoresta ja päättyy Urho Kekkosen katuun Kampin liikekeskuksen kohdalla. Kadulla on liikennevalot näissä risteyksissä: Bulevardi ja Lönnrotinkatu, sekä Simonkadun risteyksessä raitiovaunun huomiovalot. Annankatu on saanut nimensä venäläisen Pyhän Annan ritarikunnan mukaan. Nimen alkuperäinen, vuonna 1820 vahvistettu muoto olikin St Annae Gatan (Pyhän Annan katu). Sana St. (Sankt, Pyhä) kuitenkin poistettiin kadun nimestä jo vuonna 1836. ==Antinkatu== Ennen Kampin keskuksen rakentamista Annankatu jatkui linja-autokentän ja Salomonkadun yli Eteläiselle Rautatiekadulle. Nykyään tämän Annankadun jatkeen nimeksi on muutettu Antinkatu Helsingin ensimmäisen kaupunginjohtajan Antti Tulenheimon mukaan.Tsilari, Stadin slangi ry:n perinnekulttuurilehti 2/2007, sivu 23 ISSN 1239-9523 Nykyinen Lönnrotinkatu oli Antinkatu vuoteen 1928. ==Poikkikadut kaakosta luoteeseen== * Ratakatu * Iso Roobertinkatu (kävelykatu) * Uudenmaankatu * Bulevardi; raitiovaunukiskot (raitiovaunut 3 ja 6) * Lönnrotinkatu * Kalevankatu * Eerikinkatu * Kansakoulukatu lounaaseen/Simonkatu koilliseen (sama risteys; kadut eivät ole aivan kohdakkain: Kansakoulukatu on ensin); Simonkadulta Annankadun loppupäähän kääntyvät raitiovaunukiskot (raitiovaunu 9) ==Rakennuksia kaakosta luoteeseen== * Vanha kirkkopuisto ja Helsingin Vanha kirkko (Carl Ludvig Engel, 1826) sijaitsevat Bulevardin ja Lönnrotinkadun välisessä korttelissa. * Euroopan kemikaalivirasto Bulevardin ja Lönnrotinkadun kulmatalossa. Talossa on toiminut aiemmin mm. Tilgmannin kirjapaino, Taideteollinen Korkeakoulu (nykyinen Aalto-yliopisto) ja Eläke-Varma. * Annantalo (Annankatu 30, arkkitehti Gustaf Nyström, 1885), taidekeskus.Annantalo * Annankatu 32 (arkkitehti Paavo Mänttäri, 1989, lääkärikeskus Aava. ==Lähteet== == Aiheesta muualla == Luokka:Helsingin kadut
Scherzo

Scherzo (monikko scherzi, ) tarkoittaa laajan taidemusiikkiteoksen, kuten sinfonian tai sonaatin, osaa. Scherzo kehittyi menuetista ja korvasi sen vähitellen sinfonian (ja muiden teosmuotojen, kuten jousikvartettojen) kolmantena tai toisena osana. Scherzo on tavallisesti ABA-muotoinen, jossa B-osa on trio, jonka jälkeen scherzo kerrataan. 1800-luvulta alkaen scherzoja sävellettiin myös itsenäisinä teoksina. Joseph Haydnin jousikvartettojen menuetit, jotka on nimetty scherzoiksi (ital. vitsaillen), pilailevat hovitanssin kustannuksella rikkomalla tanssin rytmikuvioita yllättävillä tauoilla. Haydnin jälkeen muotoa käyttivät runsaasti muun muassa Ludwig van Beethoven ja Franz Schubert. Scherzo säilyi sinfonioiden standardiosana koko 1800-luvun ajan, ja säveltäjät ryhtyivät myös säveltämään itsenäisiä scherzoja. Frédéric Chopinin sävellystuotantoon kuuluu neljä scherzoksi nimettyä pianoteosta. Niistä kuitenkin vain viimeinen on scherzon nimen mukaisesti "vitsikäs", kun taas kolme ensimmäistä ovat perin synkkiä. Luokka:Taidemusiikin muodot Luokka:Musiikkitermit Luokka:Italiankieliset sanat ja sanonnat
Sulake (yritys)

Sulake Oy on suomalainen yritys, joka perustettiin vuonna 2000. Sen tarkoitus oli luoda alun perin Internet-portaaleja. Nykyään se toimii Habbon suunnittelijana ja kehittäjänä. Sulakkeella on ollut toimipisteitä muun muassa Australiassa, Ruotsissa, Italiassa, Saksassa, Yhdysvalloissa, Isossa- Britanniassa, Norjassa, Singaporessa, Ranskassa ja Hollannissa. Konsernin pääkonttori on Helsingissä. Nykyinen toimitusjohtaja Valtteri Karu aloitti työnsä Sulakkeella elokuussa 2018. Vuodesta 2013 alkaen Sulake kuului Elisalle, mutta toukokuussa 2018 se ilmoitti myyneensä yhtiön osake-enemmistön hollantilaiselle Orange Games -yhtiölle. Tammikuussa 2021 Orange Games, uudelta nimeltään Azerion, osti loput 49 prosenttia Sulakkeesta. Sulakkeen toiminta jatkuu kuitenkin entisellään Habbon ja Hotel Hideawayn kehityksen parissa Helsingissä. == Historia == Sulake avasi pitkään ”Hotelli Kultakalana” tunnetun Habbon elokuussa 2000. Yrityksen perustajat ja Habbon kehittäjät Aapo Kyrölä ja Sampo Karjalainen saivat Suomi-palkinnon vuonna 2005 ja Suomalaisen insinöörityöpalkinnon vuonna 2006. Deloitte sijoitti Sulakkeen 2006 Technology Fast 50 -kilpailunsa nopeiten ja vuonna 2007 neljänneksi nopeinten kasvavaksi suomalaiseksi teknologiayritykseksi. Vuodesta 2007 alkaen Sulake omisti suomalaisen IRC-Galleria-sivuston, ostettuaan sivustoa pyörittäneen Dynamoid Oy:n. Samalla yhtiön nimeksi muutettiin Sulake Dynamoid Oy, ja siitä tuli Sulakkeen tytäryhtiö. Dynamoid Oy oli perustettu vuonna 2003. Maaliskuussa 2011 Sulake myi IRC-Gallerian Sulake Dynamoid Oy:n johdon perustamalle Somia Reality Oy:lle, jolloin Sulake Dynamoid Oy:sta tuli Somia Dynamoid Oy. Helmikuussa 2013 Elisa ilmoitti ostaneensa lähes kokonaan Sulakkeen osakekannan. IRC-Gallerian ja Habbon lisäksi Sulake on toteuttanut myös muita virtuaalimaailmoja. Se on tehnyt omat virtuaalimaailmat Coca Cola Companylle 2001 ja Disneylle 2004. Yritys on myös aloitellut liiketoimintaa, jossa hoidetaan asiakkaiden verkkopelejä heidän puolestaan. Vuonna 2009 Sulake julkisti Bobba Bar -mobiilivirtuaalimaailman, joka on mobiilipuhelimissa toimiva virtuaalinen tapaamispaikka. Palvelun kohderyhmä on 17-vuotiaista ylöspäin. Sulake Corporation joutui irtisanomaan useita kymmeniä työntekijöitä marraskuussa 2012 yhtiön talousvaikeuksien vuoksi. Tällä hetkellä yhtiössä työskentelee maailmanlaajuisesti noin 20–49 henkilöä. ==Toimitusjohtajat== *2000–2001 Aapo Kyrölä *2001–2011 Timo Soininen *2011–2012 Paul LaFontaine *2013 Markku Ignatius *2013–2017 Antti-Jussi Suominen *2017 Mikael Rönnblad *2017 Jyrki Arjanne *2017–2018 Liisa Puurunen *2018– Valtteri Karu ==Lähteet== == Aiheesta muualla == *Sulakkeen kotisivut Luokka:Suomalaiset videopeliyritykset Luokka:Seulonnan keskeiset artikkelit
Metsola (Suonenjoki)

Metsola on Suonenjoen kaupunginosa. Se sijaitsee keskustaajamassa 1–1,5 kilometriä keskustasta länteen. Palveluihin kuuluu K-market ja Suonenjoen Kaatron koulun esiluokka. Luokka:Suonenjoen kaupunginosat
Jouko Raivio

pienoiskuva|300px|Jouko Raivio Turun kirjamessuilla 2008. Jouko Raivio (s. 22. toukokuuta 1939 Pori) on suomalainen eläkkeellä oleva tutkija ja dekkarikirjailija. Nykyisin jälleen helsinkiläinen Raivio vietti lapsuutensa Helsingissä. Hän on suorittanut toimittajatutkinnon Tampereen yliopistossa 1980 ja kirjastotieteen ja informatiikan opinnot 1982. Yhteiskuntatieteiden kandidaatiksi hän valmistui 1990. Pro gradu -tutkielman hän teki aiheesta G-mies Jerry Cotton -sarjan tuotantosäännöt. Yhteiskuntatieteiden tohtoriksi hän valmistui vuonna 2012 tutkielmallaan Serenadi G-ruudissa: Jerry Cottonin portinvartijat. Hän työskenteli lehtitoimittajana 1963–1974, avusti Kolmiokirjaa 1975–1981. Sen jälkeen hän oli kirjastonhoitajana 1983–2002 eri paikkakunnilla. Raivio on kirjoittanut puolen tusinaa historiallista dekkaria Kirsti Mannisen kanssa. Hänet muistetaan erityisesti 1970-luvun lopulta Jerry Cottoneista, joita hän kirjoitti seitsemässä vuodessa kaikkiaan 42 kappaletta. Hänen kirjoittamiaan jännityskirjoja ovat myös Henkiin herätetty (2002) ja Yövuoro (2001). Jouko Raiviolla on pojat Herman Raivio (s. 1967) ja Markus Raivio (s. 1973). == Teokset == * * * * === Kirsti Mannisen kanssa === * * * * * * === Muuta === * Kultainen peura (suomalaisten dekkaristien ketjuromaani, 2004) * Yövuoro (televisiosarja, 2005) == Lähteet == == Aiheesta muualla == * Jouko Raivion kotisivu * Sanojen ajan artikkeli Jouko Raivion teoksista Kirjasampo. Luokka:Suomalaiset rikoskirjailijat Luokka:Vuonna 1939 syntyneet Luokka:Elävät henkilöt
Iberia

Iberia voi viitata seuraaviin: * Iberian niemimaa eli Pyreneiden niemimaa, niemimaa Lounais-Euroopassa * Iberia, muinainen kuningaskunta Kaukasiassa nykyisen Georgian alueella * iberit, Iberian niemimaata asuttanut kansa * Iberianvuoret, yhteisnimitys Koillis-Espanjan vuoristoille * Iberia Líneas Aéreas de España, espanjalainen lentoyhtiö * Iberia, Isaac Albénizin säveltämä 12-osainen pianosarja * Iberia, Carlos Sauran ohjaama elokuva vuodelta 2005.
Iberia (musiikkiteos)

Iberia on Isaac Albénizin säveltämä sarja kappaleita pianolle. Kappaleita on yhteensä kaksitoista ja ne julkaistiin neljässä kirjassa vuosina 1908–1909. * Kirja 1 ** Evocación ** El Puerto ** El Corpus en Sevilla * Kirja 2 ** Rondeña ** Almería ** Triana * Kirja 3 ** Al Albaicín ** El polo ** Lavapiés * Kirja 4 ** Málaga ** Jerez ** Eritaña Luokka:1900-vuosikymmenen musiikkiteokset
Tšiž & Co

Tšiž & Co () on venäläinen rockyhtye. Se perustettiin vuonna 1993. Rock-Fuzz -lehti valitsi sen vuonna 1997 "vuoden rockyhtyeeksi". Yhtye on julkaissut tähän mennessä kolmetoista albumia. Lähes kaikki kappaleet kirjoittaa Sergei Tšigrakov. Eräs yhteen tunnetuimmista kappaleista on Na dvoih eli kahdelle. Venäläisen juorulehden mukaan Tšiž & Co ei sittemmin enää tehnyt kappaleitaan vuoden 2010 jälkeen. Luokka:Venäläiset rockyhtyeet
Prince of Darkness (Ozzy Osbournen albumi)

Prince of Darkness on keväällä 2005 julkaistu Ozzy Osbournen neljän levyn kokoelmaboksi. Kaksi ensimmäistä levyä keskittyvät Osbournen suurimpiin hitteihin, mutta mukana on muun muassa joidenkin kappaleiden demoversioita sekä paljon ennenjulkaisematonta livemateriaalia. Kolmas levy tarjoilee nimekkäitä vierailijoita ja duettoja viimeisen levyn keskittyessä cover- kappaleisiin, jolla Osbourne tulkitsee muun muassa Rolling Stonesia ja The Beatlesia. Boksin viimeinen levyke julkaistiin muutamalla uudella raidalla varustettuna Under Cover -nimellä syksyllä 2005. == Kappaleet == === CD 1 (1981–1983) === # I Don't Know (Live) # Mr. Crowley # Crazy Train # Goodbye To Romance (Live) # Suicide Solution (live) # Over The Mountain # Flying High Again (Live) # You Can't Kill Rock And Roll # Diary Of A Madman # Bark At The Moon (Live) # Spiders # Rock 'N' Roll Rebel # You're No Different === CD 2 (1986–2001) === # The Ultimate Sin (Live) # Never Know Why (Live) # Thank God For The Bomb (Live) # Crazy Babies # Breakin' All The Rules # I Don't Want To Change The World (Demo) # Mama, I'm Goming Home (Demo) # Desire (Demo) # No More Tears # Won't Be Coming Home (S.I.N) (Demo) # Perry Mason (live) # See You On The Other Side (Demo) # Walk On The Water (Demo) # Gets Me Through (Live) # Bang Bang (You're Dead) # Dreamer === CD 3 (With Friends) === # Iron Man # N.I.B # Purple Haze # Pictuers Of Matchstick Men # Shake Your Head (Let's Go The Bed) # Born To Be Wild # Nowhere To Run (Vapor Tail) # Psycho Man # For Heaven's Sake 2000 # I Ain't No Nice Guy # Therapy # Stayin' Alive # Dog, The Bounty Hunter === Levy 4 (Under Covers) === # 21st Century Schizoid Man # Mississippi Queen # All The Young Dudes # In My Life # Fire # For What It's Worth # Sympathy For The Devil # Working Class Hero # Good Times # Changes (With Kelly Osbourne) == Aiheesta muualla == * * Luokka:Vuoden 2005 kokoelma-albumit Luokka:Ozzy Osbournen kokoelma-albumit Luokka:Musiikkiboksit
Negasso Gidada

Negasso Gidada (8. syyskuuta 1943 – 27. huhtikuuta 2019) oli etiopialainen poliitikko, joka toimi maansa presidenttinä vuosina 1995–2001. Tuohon aikaan presidentin tehtävä oli lähinnä seremoniallinen. Vuoden 2010 vaalien lähestyessä Gidada siirtyi oppositiopuolue UDJ:n riveihin. == Lähteet == Luokka:Etiopian presidentit Luokka:Vuonna 1943 syntyneet Luokka:Vuonna 2019 kuolleet
Adolf von Henselt

Adolf von Henselt (12. toukokuuta 1814 Schwabach, Baijeri – 10. lokakuuta 1889 Bad Warmbrunn, Sileesia) oli saksalainen säveltäjä ja pianisti. Von Henselt syntyi Schwabachissa ja aloitti 3-vuotiaana viulun soittamisen. Pianoa hän alkoi soittaa kaksi vuotta myöhemmin. Vuonna 1837 von Henselt muutti Breslauhin. Samana vuonna hän meni naimisiin Rosalie Vogelin kanssa. Pariskunta muutti vuonna 1838 Pietariin. Von Henselt vietti Pietarissa loppuelämänsä, mutta vietti kesänsä Saksassa ja vieraili vuosina 1852 ja 1867 Englannissa. Von Henselt lopetti aktiivisen sävellystyön noin 30-vuotiaana. Myöhemmällä iällään hän keskittyi pianon soittamiseen. == Lähteet == == Aiheesta muualla == * * * Luokka:Saksalaiset säveltäjät Luokka:Saksalaiset pianistit Luokka:Romantiikan säveltäjät Luokka:Vuonna 1814 syntyneet Luokka:Vuonna 1889 kuolleet
Carlo Goldoni

Carlo Goldoni (25. helmikuuta 1707 Venetsia, Venetsian tasavalta – 6. helmikuuta 1793 Pariisi, Ranska) oli italialainen dramaturgi, kirjailija ja oopperalibretisti. Goldoni ihaili Molièrea ja sai häneltä paljon vaikutteita. Hän kirjoitti näytelmiä italiaksi ja Venetsian kielellä ja lisäksi ranskaksi omaelämäkerran Mémoires (1784–1787). Goldoni oli alun perin asianajaja. Hän aloitti kirjailijanuransa 1700-luvun puolimaissa. Hän siirtyi vuonna 1762 Pariisiin siellä toimivan italialaisen näytelmäseurueen kirjoittajaksi. Hänen tuotantonsa käsittää kaikkiaan pari sataa näytelmää. Goldoni menetti eläkkeensä Ranskan vallankumouksen puhjettua ja kuoli kurjuudessa.. ==Suomennettu tuotanto== Suomeksi Goldonin näytelmistä on ammattiteattereissa toteutettu useita näytelmiä.Ilona-esitystietokanta. Suomen ammattiteatterien esitykset (hakulomake). Teatterin tiedotuskeskus. Viitattu 16.12.2014. Katkelma näytelmästä Viuhka on antologiassa Italian kirjallisuuden kultainen kirja (WSOY 1945). * Juorupiiri (I pettegolezzi delle donne); suomentanut Ritva Arvelo, Helsinki: Suomen Teatteriliitto 1975 * Kahden herran palvelija (Il servitore di due padroni); suom. Tyyni Tuulio, Helsinki: Suomen teatteriliito 1988 ** Kaksin kauniimpi * Paljon melua kurpitsasta (Le baruffe chiozzotte); suomentanut Esko Elstelä, 1974 TNL 1974. * Rettelö Chioggiassa (Le baruffe chiozzotte); suom. Jorma Kapari, Helsinki: Suomen Teatterikoulu ** Kalarannan rettelö ** Rettelö kalasatamassa * Kauniin kesän seikkailu (Le avventure della villeggiatura); suomentanut Esko Elstelä * Kunnon tyttö (La donna di garbo); suomentanut Esko Elstelä * Majatalon emäntä (La locandiera); suom. Jorma Kapari, Mirandolina ** Majatalon emäntä; suom. Eija Pokkinen, Helsinki: Suomen Teatteriliitto 1984 ** Mirandolina (La locandiera) * Venetsialaisella torilla (Il capiello) * Viuhka (Il ventaglio) * Herran kukkarossa (Il campiello); suom. Liisa Ryömä, Helsinki: STL 1988 ==Lähteet== == Aiheesta muualla == Luokka:Italialaiset libretistit Luokka:Italialaiset kirjailijat Luokka:Italialaiset näytelmäkirjailijat Luokka:Dramaturgit Luokka:Vuonna 1707 syntyneet Luokka:Vuonna 1793 kuolleet
John Gay

John Gay (30. kesäkuuta 1685 Barnstaple – 4. joulukuuta 1732 Lontoo) oli englantilainen runoilija ja näytelmäkirjailija. Hänen tunnetuin teoksensa on balladiooppera The Beggar’s Opera eli Kerjäläisooppera vuodelta 1728, jonka sävelsi Johann Christoph Pepusch. Teoksen jatko-osa on Polly (1729). == Lähteet == == Aiheesta muualla == Luokka:Brittiläiset libretistit Luokka:Englantilaiset näytelmäkirjailijat Luokka:Englantilaiset runoilijat Luokka:Vuonna 1685 syntyneet Luokka:Vuonna 1732 kuolleet
Kiroro

Kiroro on japanilainen popyhtye. Se on kahden okinawalaisen naisen muodostama duo, johon kuuluvat laulaja Chiharu Tamashiro ja kosketinsoittaja Ayano Kinjō. Yhtye teki debyyttinsä vuonna 1998 kappaleella Nagai aida, josta tuli hitti. Kiroro sai huomiota kauniisti laulettujen ja lempeästi sanoitettujen pianokappaleidensa ansiosta. Yhtye nousi erityisesti nuorten naisten suosioon. == Diskografia == === Studioalbumit === * Nagai aida: Kiroro no mori (1998) * Suki na hito: Kiroro no sora (1999) * Tree of Life (2001) * Four Leaves Clover (2002) * Diary (2004) * Wonderful Days (2005) * Aihaberu (2018) == Lähteet == == Aiheesta muualla == *Yhtyeen internetsivut Luokka:Japanilaiset yhtyeet
Juha Ylönen

Juha Petteri Ylönen (s. 13. helmikuuta 1972 Helsinki) on suomalainen jääkiekkohyökkääjä, maailmanmestari ja olympiamitalisti. Ylönen oli mukana voittamassa MM-kultaa 1995, MM-hopeaa 2001 sekä olympiapronssia Naganossa 1998. Hän oli vuoden 2001 MM-kisojen paras pistemies (viisi maalia ja yhdeksän syöttöä). Ylönen aloitti uransa Kiekko-Espoossa ja Winnipeg Jets varasi Ylösen NHL:ään vuonna 1991 viidennellä kierroksella numerolla 91. NHL:ssä hän pelasi Phoenix Coyotesissa, Tampa Bay Lightningissa ja viimeisenä Ottawa Senatorsissa, johon hänet vaihdettiin kauden 2001–2002 pudotuspelien alkaessa. NHL:ssä Ylönen pelasi 341 ottelua tehoin 26+76=102. Ylönen palasi Espooseen, eli Bluesiin, kaudeksi 2002–2003 ja hän pelasi Bluesissa uransa kaksi viimeistä kautta ja lopetti aktiiviuransa vuonna 2004. Hänestä tehtiin vuonna 2009 Jääkiekkoleijona numero 198. Uransa jälkeen hän on muun muassa valmentanut Bluesin C-junioreita.https://www.mtv.fi/sport/jaakiekko/leijonat/artikkeli/mita- kuuluu-mm-kultamitalisti-juha-yloselle/5061808#gs.i4iH1o8 == Perhe == Ylösen poika Jesse on myös jääkiekkoilija ja hän pelaa NHL-seura Montreal Canadiensissa. == Tilastot == 1988–1989 Kiekko-Espoo Jr. A SM-sarja 31 9 14 23 8 1989–1990 Kiekko-Espoo I divisioona 39 10 17 27 14 JEM 6 3 4 7 0 Kiekko- Espoo Jr. A SM-sarja 4 1 5 6 0 5 1 5 6 0 1990–1991 Kiekko-Espoo I divisioona 40 12 21 33 4 JMM 6 1 1 2 2 Kiekko-Espoo Jr. A SM-sarja 5 3 1 4 2 1991–1992 HPK SML 43 7 11 18 8 JMM 7 1 5 6 0 HPK Jr. A SM-sarja 2 1 2 3 0 HPK Jr. A I divisioona 9 8 14 22 0 1992–1993 HPK SML 48 8 18 26 22 12 3 5 8 2 MM 1 0 0 0 0 HPK Jr. A SM-sarja 2 2 1 3 2 1 0 0 0 0 1993–1994 Jokerit SML 37 5 11 16 2 12 1 3 4 8 1994–1995 Jokerit SML 50 13 15 28 10 11 3 2 5 0 MM 8 1 3 4 2 Jokerit EC 4 2 0 2 0 1995–1996 Jokerit SML 24 3 13 16 20 11 4 5 9 4 MM 6 0 2 2 4 1996–1997 Phoenix Coyotes NHL 2 0 0 0 0 MC 4 1 3 4 0 Springfield Falcons AHL 70 20 41 61 6 17 5 16 21 4 1997–1998 Phoenix Coyotes NHL 55 1 11 12 10 OK 6 0 0 0 8 1998–1999 Phoenix Coyotes NHL 59 6 17 23 20 2 0 2 2 2 1999–2000 Phoenix Coyotes NHL 76 6 23 29 12 1 0 0 0 0 2000–2001 Phoenix Coyotes NHL 69 9 14 23 38 MM 9 5 9 14 2 2001–2002 Tampa Bay Lightning NHL 65 3 10 13 8 OK 4 0 1 1 2 Ottawa Senators NHL 15 1 1 2 2 12 0 5 5 2 2002–2003 Blues SML 54 4 19 23 59 4 1 1 2 27 MM 7 0 0 0 4 2003–2004 Blues SML 21 2 8 10 2 9 1 3 4 0 7 kautta yhteensä SML 277 42 95 137 123 59 13 19 32 41 6 kautta yhteensä NHL 341 26 76 102 90 15 0 7 7 4 == Lähteet == * * (tiedoista puuttuu Ylösen tilasto olympialaisista 1998) * === Viitteet === == Aiheesta muualla == * Juha Ylönen nhlfinns.net * *Ylösen tiedot Jääkiekkomuseon sivuilla. Luokka:Suomalaiset jääkiekkoilijat Luokka:Suomalaiset olympiamitalistit Luokka:Jääkiekon maailmanmestarit Luokka:Winnipeg Jetsin (1972–1996) varaamat pelaajat Luokka:Vuonna 1972 syntyneet Luokka:Elävät henkilöt
Johann Christoph Pepusch

Johann Christoph Pepusch (1667 – 20. heinäkuuta 1752) oli saksalainen säveltäjä, joka vuoden 1700 tienoilla muutti Englantiin. Hänen tunnetuin teoksensa on John Gayn librettoon sävelletty balladiooppera Beggar's Opera, eli Kerjäläisooppera, jonka libreton kirjoitti John Gay. Hän kirjoitti myös lukuisia konserttoja ja triosonaatteja. == Aiheesta muualla == Luokka:Saksalaiset säveltäjät Luokka:Brittiläiset säveltäjät Luokka:Klassismin ajan säveltäjät Luokka:Vuonna 1667 syntyneet Luokka:Vuonna 1752 kuolleet
Ka

Ka, KA ym. tarkoittaa seuraavia: == Luonnontieteet ja teknologia == * assosiaatiovakio, KA tai Ka * happovakio, symboli Ka * kallio, maalajilyhenne Ka, kiinteä umpikivimuodostuma * karaatti, tunnus ka, metallien ja jalokivien punnituksessa käytettävä mittayksikkö * keskipitkät radioaallot, lyhenne KA, (, MW), radiotaajuusalue * * kuiva-aine, ka, nesteen poistamisen jälkeen jäljelle jäävä aines * tuhat vuotta, lyhenne ka tai kyr, muinaistutkimuksessa käytettävä ajan yksikkö == Muut == * * * * Ka, egyptiläinen faarao * Ka, egyptiläisen muinaisuskonnon sielu * kansalaisansio, ka., kunniamerkin myöntöperuste * Kansallisarkisto, lyhenne KA, arkisto Helsingissä * Kansan Arkisto, kansalaisjärjestöjen arkisto * Kauhavan Ampujat, KA, suomalainen urheiluseura * Kausalan rautatieasema, liikennepaikkalyhenne Ka, rautatieliikennepaikka * keskiarvo, lyhenne ka., lukujen summa jaettuna lukujen määrällä * kuluttaja-asiamies, lyhenne KA, markkinointia ja sopimusehtojen lainmukaisuutta kuluttajan etujen kannalta valvova virkamies * Köyhien Asialla, KA, suomalainen puolue * Ford Ka, Fordin pienin automalli * Kaa, fiktiivinen pyton teoksessa Viidakkokirja
Ka (mittayksikkö)

ka tai kyr (kilo ja tai eli vuosi) on 1 000 vuotta. Tätä merkintätapaa käytetään muinaistutkimuksessa, esimerkiksi paleontologiassa tai paleoklimatologiassa. Usein merkitään ka BP tai kyr BP, joka tarkoittaa radiohiilivuotta nykyisestä. BP (bp) on englanniksi Before Present / Before Physics, ennen nykyhetkeä. Joskus käytetään myös lyhennettä tvs eli tuhat vuotta sitten. Luokka:Ajan yksiköt Luokka:Jäätikkötiede Luokka:Geologiset ajanjaksot == Katso myös == *Ma
Kööpenhaminan amt

Kööpenhaminan amt () oli hallintoalue, joka sijaitsi Själlannin saarella Tanskassa. Sen asukasluku oli noin 618 000 (2003). Amtin pääkaupunki oli Glostrup. On huomattava, että Kööpenhaminan kunta itse ei kuulunut Kööpenhaminan amtiin, kuten ei myöskään Frederiksbergin kunta. Nämä olivat kumpikin omia amtejaan. Sekaantumisen vaaran vuoksi Kööpenhaminaa ei kuitenkaan kutsuttu amtiksi, vaan kaupungiksi tai kunnaksi. Tanskan kuntauudistuksessa 1. tammikuuta 2007 vanhat amtit lakkautettiin ja Kööpenhaminan amtista tuli osa Region Hovedstadenin hallintoaluetta. ==Kunnat== *Albertslund *Ballerup *Brøndby *Dragør *Gentofte *Gladsaxe *Glostrup *Herlev *Hvidovre *Høje-Taastrup *Ishøj *Ledøje-Smørum *Lyngby- Taarbæk *Rødovre *Søllerød *Tårnby *Vallensbæk *Værløse == Pormestarit == Amtin pormestari on valittu vuodesta 1970 lähtien. Seuraavat henkilöt toimivat Kööpenhaminan amtin pormestareina vuosina 1970–2006: * 1970–1972: Poul Storchholm * 1972–1974: Viggo Hauch * 1974-1993: Per Kaalund * 1994-2006: Vibeke Storm Rasmussen ==Lähteet== == Aiheesta muualla == * Kööpenhaminan amt Luokka:Tanskan amtit Luokka:Tanskan pääkaupunkialue
Giovanni Battista Sammartini

Giovanni Battista Sammartini (noin 1700 – 15. tammikuuta 1775 Milano) oli italialainen säveltäjä, urkuri ja musiikkipedagogi, jonka oppilaisiin kuului Christoph Willibald Gluck. Hän oli tuottelias säveltäjä, joka sävelsi lukuisia oopperoita, konsertto, kamarimusiikkia ja 68 sinfoniaa.Sammartini, Giovanni Battista , Baker’s Biographical Dictionary of Musicians, The Gale Group 2001. Vaatii HighBeam-tilauksen. Sammartinin sinfoniat olivat ensimmäisiä, jotka käsittelivät teoslajia vakavammin kuin perinteiset sinfoniat, joita oli sävelletty oopperoiden alkusoitoiksi. Sammartini syntyi San MartinossaMurtomäki, Veijo: Napolilaissäveltäjiä ja muita italialaissäveltäjiä, Italialainen vakava ooppera 1700-luvulla, Sibelius- Akatemia 2016. Viitattu 13.5.2016. tai Milanossa 1600- ja 1700-luvun vaihteessa. Hän opiskeli musiikkia isänsä, Italiaan asettuneen ranskalaisen oboistin Alexis Saint-Martinin johdolla. Vuonna 1728 hänestä tuli Santissimo Entierron seurakunnan maestro di cappella. Samoihin aikoihin saamaansa Milanon Sant’Ambrogion kirkon vastaavaa virkaa hän hoiti miltei läpi elämänsä. Hän sävelsi paljon kirkkomusiikkia ja toimi urkurina. Lisäksi hän opetti vuodesta 1730 Collegio de’Nobilissa, jossa hänen oppilaanaan vuosina 1737–1741 oli Gluck. Sinfonioiden lisäksi Sammartinin orkesteriteoksiin kuuluu kuusi viulukonserttoa, konsertto kahdelle viululle, kaksi huilukonserttoa, konsertto kahdelle viululle ja oboelle sekä seitsemän concertinoa. Kamarimusiikkisäveltäjänä hän teki 21 kvartettoa, kuusi kvintettoa, noin 200 trioa sekä monia duettoja ja sonaatteja. Hänen näyttämöteoksiaan ovat oopperat Memet (Lodi, 1732), L’ambizione superata dalla virtù (Milano, 1734), L’Agrippina, moglie di Tiberio (Milano, 1743) ja La gara dei geni, introduzione e festa da ballo (Milano, 1747) sekä baletti II trionfo d’amore (Milano, 1773). Sammartini sävelsi myös aarioita, maallisia ja hengellisiä kantaatteja sekä oratorion Gesù bambino adorato dalli pastori (Milano, 1726). Myös Giovanni Battistan veli, Giuseppe Sammartini oli säveltäjä. ==Lähteet== Luokka:Italialaiset säveltäjät Luokka:Italialaiset oopperasäveltäjät Luokka:Barokkisäveltäjät Luokka:Klassismin ajan säveltäjät Luokka:1690-luvulla syntyneet Luokka: Vuonna 1775 kuolleet
Ma (mittayksikkö)

Ma (englanniksi myös Myr "million years" tai suomeksi mvs "miljoona vuotta sitten"Geologiset kaudet; Tunturisusi.comReijo Rasinkangas: Tieteen ja ajattelun historiaa Maapallon ilmastohistoria: oppimistehtävät; Ilmasto-opas ) tarkoittaa miljoonaa vuotta. Kirjaimellisesti Ma tarkoittaa megavuotta eli 1 000 000 vuotta. Tieteellisesti merkittynä Ma = 106 a. Megavuotta käytetään yleisesti geologiassa, paleontologiassa ja taivaanmekaniikassa erittäin pitkien aikojen ilmaisemiseen. == Katso myös == *ka == Lähteet == Luokka:Ajan yksiköt Luokka:Geologiset ajanjaksot
Ga (aika)

Ga on ajan yksikkö, joka tarkoittaa miljardia vuotta eli gigavuotta. Miljardi vuotta on tuhat miljoonaa vuotta (1 000 miljoonaa) eli 1 000 000 000 vuotta eli 109 vuotta. Ga on lyhenne sanoista giga-annum. Giga on SI-järjestelmän miljardikertaista tarkoittava etuliite. Sana annum tulee latinasta ja tarkoittaa vuotta. Ga:ta käytetään yleisimmin kosmologiassa ja geologiassa ilmaisemaan erittäin pitkiä ajan jaksoja. Luokka:Ajan yksiköt
Nižnevartovsk

Nižnevartovsk () on 251 694 asukkaan teollisuuskaupunki ja kaupunkipiiri Obin varrella Hanti-Mansian itäosassa Länsi-Siperian alangolla Venäjällä. Se toimii myös laajan, Hanti-Mansian itäosat kattavan 35 745 asukkaan Nižnevartovskin piirin hallinnollisena ja liikenteellisenä keskuksena. Nižnevartovsk on Surgutin ohella Länsi-Siperian öljyntuotantoalueen keskus. Kaupungin lähistöllä sijaitsee muun muassa laaja Samotlorin öljykenttä. Kaupungin länsiosissa on aluetta palveleva Nižnevartovskin lentoasema. == Väestö == === Etniset ryhmät === Kaupungin väestö koostuu monista eri kansallisuuksista., * venäläiset 65,59 % * tataarit 9,66% * ukrainalaiset 8,34 % * baškiirit 3,61 % * azerit 2,03 % * valkovenäläiset 1,43 % * tšuvassit 1,03 % == Historiaa == Nižnevartovsk on perustettu 1909 Niznevartovskaja-nimisenä. Alueen runsaat öljyvarat löydettiin 1960-luvulla, ja paikkakunta sai kaupunkioikeudet vuonna 1972. ==Lähteet== ==Aiheesta muualla== *Piiristä Hanti-Nenetsian autonomisen piirikunnan sivustolla (admhmao.ru) Luokka:Hanti-Mansian kaupungit
Kaapu

Kaapu on pitkä vaate, joka ulottuu kaulasta jalkoihin saakka. Kaavuissa on yleensä hihat. Monissa saduissa niitä käyttävät velhot tai noidat. Satujen omaisia ja muita kaapuja käytetään usein naamiaisissa. == Kaapu uskonnoissa == Luostarien munkit pukeutuvat usein kaapuihin. Benediktiinit käyttävät ruskeaa puuvillaista kaapua. Ortodoksisessa munkkiluostarissa noviisit eli kuuliaisuusveljet käyttävät pelkkää alusviittaa. Viitankantajat, jotka eivät myöskään ole vielä tehneet luostarilupausta, käyttävät alusviitan lisäksi skufiaa ja päällysviittaa. Luostarilupauksen tehneet munkit käyttävät pitkää laahuksellista viittaa, mantiaa. Katolisissa nunnaluostareissa kaapujen väri vaihtelee paljolti sääntökuntien mukaan. Ortodoksinunnat käyttävät joko tummia tai vaaleita kaapuja käyttötarkoitukseen mukaan. Buddhalaisuudessa munkin kaavun väri on oranssi. Buddhalaismunkin kaavun yksinkertaisuus perustuu buddhalaisuuden käsitykseen munkkien yhteisöllisyydestä ja siitä, että heidän tulee elää ilman rikkauksia. Islamissa naiset käyttävät kaapua. Burkhaa, kasvot peittävää kaapua tai huntua, käytettiin Afganistanissa Taliban- hallinnon aikaan laajalti. Muita islamilaisten naisten kaapuihin yhdistettyjen huntujen muotoja ovat niqab, joka peittää kasvot silmiä lukuun ottamatta sekä hijab, joka peittää pään yläosan ja kaulan. Alba, jota kirkoissa käyttävät konfirmoitavat ja papit, on muotoutunut antiikin aikana silloin käytetystä tunikasta. Messussa liturgina toimiva pappi käyttää alban päällä messukasukkaa, jonka väri määräytyy kunakin kirkkovuoden aikana sillä hetkellä käytettävän liturgisen värin mukaan. Tällaisessä kasukassa on selkäpuolella risti. == Lähteet == == Katso myös == * Djellaba * Kasaya * Kimono * Mustakaapu, Aku Ankka -hahmo * Sari == Aiheesta muualla == Luokka:Vaatteet
César Franck

César-Auguste-Jean-Guillaume-Hubert Franck (10. joulukuuta 1822 Liège – 8. marraskuuta 1890 Pariisi) oli belgialainen säveltäjä ja urkuri. Franck vietti suurimman osan elämästään Ranskassa. Häntä on pidetty Bachin jälkeen jopa merkittävimpänä urkusäveltäjänä. Tunnetuin Franckin teos on kuitenkin hänen sonaattinsa viululle ja pianolle A-duuri, joka kuuluu kamarimusiikin keskeisimpään perusohjelmistoon. == Elämäkerta == Franck syntyi Liègessä ja pääsi vuonna 1837 Pariisin konservatorioon. Vuonna 1842 hän palasi Belgiaan, mutta viipyi siellä vain kaksi vuotta. Franck eli vuodesta 1844 kuolemaansa saakka Pariisissa. Pariisissa Franck elätti itsensä opettamalla musiikkia. Hänellä oli myös lukuisia virkoja urkurina vuodesta 1847 lähtien, tärkeimpänä vastavalmistuneen Sainte-Clotilde-basilikan pääurkurin toimi, jota Franck hoiti kuolemaansa asti. Franckin ensimmäinen kokoelma urkusävellyksiä julkaistiin kuitenkin vasta vuonna 1868. Vuonna 1872 Franck pääsi urkujensoiton professoriksi Pariisin konservatorioon. Hän opetti muun muassa Vincent d’Indyä, Ernest Chaussonia, Louis Vierneä ja Henri Duparcia; näistä erityisesti d’Indy piti Franckia esikuvanaan. Franck loukkaantui vuonna 1890 liikenneonnettomuudessa. Hän kuoli saamiinsa vammoihin saman vuoden marraskuussa. Ennen kuolemaansa hän ehti viimeistellä kolme koraaliaan uruille. Franck sävelsi muun muassa sinfonian (1886–1888) ja useita pienimuotoisia teoksia. Hänet tunnettiin myös taitavana improvisoijana. == Tuotanto == === Urkuteokset === Kuusi kappaletta vuonna 1868 * Fantaisie en ut majeur op.16 * Grande pièce symphonique en fa dièse mineur op.17 * Prélude, Fugue et Variation en si mineur op.18 * Pastorale en mi majeur op.19 * Prière en ut dièse mineur op.20 * Final en si bémol majeur op.21 Alexandre Guilmantin konserttiin Trocadéro-palatsiin Aristide Cavaillé-Collin rakentamille uruille Pariisin maailmannäyttelyyn 1878: * Fantaisie en la majeur * Cantabile en si majeur * Pièce héroïque en si mineur Kolme koraalia vuonna 1890 (Nämä eivät ole koraaleita samassa mielessä kuin esimerkiksi Bachin koraalialkusoitot vaan konserttikappaleita.) * Choral I en mi majeur * Choral II en si mineur * Choral III en la mineur === Muita sävellyksiä muun muassa === * Sinfonia d-molli (1886-8); * Sinfoniset runot "Les Eolides" (1876), "Le Chasseur Maudit (1882), "Les Djinns" (1883) ja "Psyché" (1888); * Sinfoniset muunnelmat pianolle ja orkesterille (1885); * Sonaatti viululle ja pianolle A-duuri (1886); * Pianokvintetto f-molli (1878-9); * Jousikvartetto D-duuri (1889); * Preludi, koraali ja fuuga pianolle (1884) * Oratorio "Les Béatitudes" (1868-79) == Lähteet == == Aiheesta muualla == * Heikki Poroila: Yhtenäistetty César Franck (koko sävellystuotanto listattuna suomalaisia tiedonhakijoita ajatellen) * * Vapaasti käytettävissä olevia Franckin partituureja. Mutopia Project. * CPDL.org . * Luokka:Ranskanbelgialaiset Luokka:Belgialaiset säveltäjät Luokka:Romantiikan säveltäjät Luokka:Vuonna 1822 syntyneet Luokka:Vuonna 1890 kuolleet
Puuviilu

Puuviilu, tai yleisemmin viilu on tukista useimmiten sorvaamalla saatu ohut levy ja vanerin perusosa. Viilu voidaan myös valmistaa höyläämällä, jolloin saadaan höyläviilu. Viilujen paksuus ja koko vaihtelee puulajin ja käyttötarpeen mukaan. Havuviilu eli kuusesta tai männystä sorvattu viilu on yleensä 2–4 mm paksu, koivuviilu taas 1–2 mm. Höyläviilut ovat ohuempia, 0,5 mm:stä ylöspäin. Luokka:Puupohjaiset materiaalit Luokka:Rakennuksen pinnat